# אלכסנדר זברב

אלכסנדר זברב
Alexander Zverev| זברב ב-2022 |
| זברב ב-2022 |
|
לידה |
20 באפריל 1997 (בן 29) המבורג, גרמניה |
|
מדינה | גרמניה גרמניה |
|
מקום מגורים |
מונטה קרלו, מונקו |
|
גובה |
1.98 מטר |
|
יד חובטת |
ימין |
|
תקופת פעילות |
מ-2013 |
|
בת זוג | סופיה תומאלה (מ-2021)  |
|
מספר ילדים |
1  |
|
פרסים והוקרה | * ATP Tour Awards (2015)
* ספורטאי השנה בגרמניה (2021)
 |
|
סה"כ פרסים שצבר |
65,845,262 דולר אמריקאי  |
|
יחידים |
|
מאזן קריירה |
555–232  |
|
דירוג שיא |
2 (13 ביוני 2022) |
|
זכיות בטורנירים |
25 |
|
זוגות |
|
מאזן קריירה |
75–95  |
|
שיאי גראנד סלאם |
| **זכיות** 1 |
|
אליפות אוסטרליה הפתוחה |
גמר (2025) |
|
אליפות צרפת הפתוחה | **זכייה** (2026) |
|
וימבלדון |
שמינית הגמר (2017, 2021) |
|
אליפות ארצות הברית הפתוחה |
גמר (2020) |
| **תאריך עדכון** 7 ביוני 2026 |
|

|  |
| --- |
| **מאזן מדליות** |
|  |
| טניס |
| מתחרה עבור גרמניה גרמניה |
| המשחקים האולימפיים |
| זהב | טוקיו 2020 | טורניר היחידים |

 |
|   |

**אלכסנדר "סשה" זְבֶרֵב** (בגרמנית: **Alexander Zverev**; נולד ב-20 באפריל 1997) הוא טניסאי גרמני מקצועני. זוכה גראנד סלאם (צרפת 2026), פעמיים אלוף סבב המאסטרס העולמי (2018 ו-2021) ואלוף אולימפי (טוקיו 2020) ביחידים. נכון ליוני 2026 הוא זכה ב-25 תארים אישיים ומדורג במקום ה-3 בעולם בסבב ה-ATP.

## חיים אישיים

זברב נולד בהמבורג שבגרמניה, הוא בנם של טניסאיי העבר הרוסים אלכסנדר זברב ואירנה זברבה, ואחיו הצעיר של הטניסאי מישה זברב.

באוקטובר 2020 זברב הואשם על ידי בת זוגו לשעבר אולגה שאריפובה, באלימות פיזית והתעללות רגשית, שלטענתה חוותה ממנו בשנת 2019 בה היו בזוגיות. בתגובה זברב הכחיש את האשמות נגדו. באוקטובר 2021 ארגון הטניס העולמי של הגברים ATP הודיע כי הוא פותח בחקירה על האשמות אלו. בינואר 2023 בתום החקירה, ה-ATP הודיע כי החקירה לא הצליחה לקבוע אם זברב ביצע את העבירות המיוחסות לו בשל חוסר בראיות מספקות ולכן לא ינקוט צעדים כנגד השחקן.

זברב מאובחן כחולה בסוכרת מסוג 1. ב-2022 הקים קרן המסייעת לילדים ומבוגרים להתמודד עם המחלה.

## קריירה

### תחילת הקריירה

זברב היה מדורג ראשון בגילאי הנוער, הוא סיים שני באליפות צרפת הפתוחה 2013 לנוער, הגיע באותה שנה לחצי גמר אליפות ארצות הברית הפתוחה בטניס לנוער, וב-2014 זכה באליפות אוסטרליה הפתוחה לנוער.

### קריירה מקצועית

כמקצוען, זכה לראשונה בטורניר מסבב הצ'לנג'רס, כשניצח ביולי 2014, בטורניר ספרקאסן בבראונשווייג שבגרמניה., בהמשך אותו חודש, הגיע עד לחצי הגמר באליפות גרמניה הפתוחה בטניס. במאי 2015, זכה בתואר השני שלו בסבב הצ'לנג'רס, כשניצח בטורניר היילברון בגרמניה. בעקבות הניצחון, נכנס לראשונה לרשימת 100 הגברים המדורגים ראשונים בסבב ה-ATP. ביוני 2015 נכנס לראשונה להגרלה הראשית בטורניר גראנד סלאם, והפסיד בסיבוב השני באליפות וימבלדון 2015.

ב-2016 דורג לראשונה בין ה-25 הראשונים בעולם. הוא סיים שני בטורניר ניס, לאחר הפסד בגמר לדומיניק תים, סיים שני בטורניר האלה, לאחר ניצחון בחצי הגמר על רוג'ר פדרר והפסד בגמר לפלוריאן מאייר. בספטמבר 2016, זכה בטורניר סנקט פטרבורג, לאחר שגבר בגמר על המדורג שלישי בעולם סטאן ואוורינקה.

במאי 2017, זכה בטורניר מינכן מסבב המאסטרס 250. בהמשך החודש זכה בתואר המאסטרס 1000 הראשון שלו, אחרי ניצחון בגמר טורניר רומא על המדורג שני בעולם נובאק ג'וקוביץ'. בעקבות הזכייה העפיל למקום העשירי בעולם. באוגוסט 2017, זכה בטורניר וושינגטון, בהמשך החודש זכה בטורניר המאסטרס 1000 השני שלו אליפות קנדה הפתוחה במונטריאול, והתואר השישי שלו, עם ניצחון על רוג'ר פדרר בגמר 6–3, 6–4. בעקבות הישגיו טיפס למקום השלישי בעולם.

במאי 2018, הגן על תוארו וזכה שוב בטורניר מינכן, לאחר ניצחון בגמר על נובאק ג'וקוביץ' מסרביה (1 בעולם), ובחצי הגמר על רוג'ר פדרר משווייץ (3 בעולם). באותו החודש זכה גם בטורניר מדריד מסבב המאסטרס 1000. באוגוסט, זכה בפעם השנייה בטורניר וושינגטון. באליפות צרפת הפתוחה 2018 הודח ברבע הגמר על ידי דומיניק תים. בגמר ה-ATP זכה במקום הראשון, לאחר שניצח את המדורג שלישי בעולם רוג'ר פדרר בחצי הגמר, וגבר בגמר על המדורג ראשון נובאק ג'וקוביץ'.

ב-2019, הודח פעם נוספת ברבע גמר אליפות צרפת הפתוחה, כשהפסיד לנובאק ג'וקוביץ', ובאליפות ארצות הברית הפסיד בשמינית הגמר לדייגו שוורצמן. בטורניר שאנגחאי מאסטרס, הפסיד בגמר לדנייל מדבדב, לאחר שברבע הגמר גבר על רוג'ר פדרר. בטורניר גמר ה-ATP, השיג ניצחונות בשלב הבתים על דנייל מדבדב ועל רפאל נדאל, ובחצי הגמר הפסיד לדומיניק תים.

בשנת 2020, הגיע לראשונה בקריירה, לגמר טורניר גראנד סלאם באליפות ארצות הברית הפתוחה, והפסיד לדומיניק תים בחמש מערכות. באליפות אוסטרליה הפתוחה 2020 הגיע לחצי הגמר, הישג השיא שלו בטורנירי גראד סלאם, בטרם הודח בידי דומיניק תים.

ב-2021 זכה באליפות מדריד הפתוחה לאחר שגבר בדרך על רפאל נדאל, דומיניק תים ומתאו ברטיני. ביוני 2021, העפיל לראשונה לחצי גמר אליפות צרפת הפתוחה 2021. ביולי 2021, זכה במדליית זהב בטורניר הטניס באולימפיאדת טוקיו 2020, כשניצח את קארן חצ'אנוב הרוסי (25) בשתי מערכות 3:6, 1:6. בדרך לתואר, הוא הדיח את המדורג ראשון נובאק ג'וקוביץ', בחצי הגמר. זברב הפך לטניסאי הראשון בגרמניה שזוכה בזהב, שנים אחרי ששטפי גראף עשתה זאת באולימפיאדת סיאול 1988. באוגוסט 2021 זכה בטורניר סינסינטי. בנובמבר 2021 זכה בגמר סבב ה-ATP במאסטרס טורינו שבאיטליה. הוא גבר בחצי הגמר על נובאק ג'וקוביץ' ובגמר ניצח את דנייל מדבדב.

ב-2022 הגיע לחצי גמר אליפות צרפת הפתוחה, אולם נפצע במהלך המערכה השנייה במשחק חצי הגמר מול רפאל נדאל ונאלץ לפרוש מהתחרות.

ב-2024 זכה באליפות איטליה הפתוחה ובפריז מאסטרס והגיע לגמר אליפות צרפת הפתוחה בו הפסיד לקרלוס אלקרס.

ב-2025 הגיע לגמר אליפות אוסטרליה הפתוחה בו בפסיד ליאניק סינר. באפריל זכה בפעם השלישית בטורניר מינכן ששודרג לראשונה לטורניר מסדרת 500 של סבב ה-ATP.

ב- 2026 זכה באליפות צרפת הפתוחה לאחר שגבר בחמש מערכות על האיטלקי פלאביו קובולי.

### נבחרת גרמניה

זברב חבר בנבחרת גביע דייוויס של גרמניה, השתתף לראשונה במשחקי הנבחרת במרץ 2016, והפסיד פעמיים במפגש מול נבחרת צ'כיה. ב-2018, סייע לנבחרת להעפיל לשלב רבע הגמר. הוא ייצג את גרמניה בגביע הופמן מ-2017. בטורנירים ב-2018 וב-2019 שיתף פעולה עם אנג'ליק קרבר, והשניים הפסידו פעמיים רצופות בגמר לנבחרת שווייץ (פדרר ובלינדה בנצ'יץ'). בשנים 2020 ו-2021 ייצג את גרמניה בגביע ה-ATP ומ-2023 מייצג את המדינה בגביע יונייטד והוביל את הנבחרת לזכייה בגביע ב-2024 לאחר ניצחון על פולין בגמר.

## קישורים חיצוניים

 מדיה וקבצים בנושא **אלכסנדר זברב** בוויקישיתוף

* אלכסנדר זברב, ברשת החברתית פייסבוק

* אלכסנדר זברב, ברשת החברתית X (טוויטר)

* אלכסנדר זברב, ברשת החברתית אינסטגרם

* אלכסנדר זברב, באתר olympedia.org

* אלכסנדר זברב, באתר ה-ATP

* אלכסנדר זברב, באתר ה-ITF

* אלכסנדר זברב, באתר גביע דייוויס
* סער גיט, כוכב רשת: הכירו את אלכסנדר זברב, באתר ynet, 24 במרץ 2016
* נדב צנציפר, אלכסנדר הגדול, באתר ידיעות אחרונות, 26 במאי 2017
* ניק פאצ'לי, ניו יורק טיימס, בענף שבו הוותיקים שולטים, הילד אלכסנדר זברב מכוון לגמר אליפות ארצות הברית, באתר הארץ, 30 באוגוסט 2017
* אמיר ענבר, מפסיד בגמרים, נעצר במקום השני בדירוג. אלכסנדר זברב תמיד מוצא את הדרך לקרוס ברגעי האמת, באתר הארץ, 21 במאי 2025

## הערות שוליים

|  |
| --- |
| **עשרת הטניסאים בעלי הדירוג הגבוה ביותר בהתאחדות הטניסאים המקצוענים** נכון ל-16 ביוני 2026 |
|

|  |  |  |  |  |
| --- | --- | --- | --- | --- |
| 1. איטליה יאניק סינר
6. אוסטרליה אלכס דה מינור | 2. ספרד קרלוס אלקרס
7. רוסיה דניל מדבדב | 3. גרמניה אלכסנדר זברב
8. סרביה נובאק ג'וקוביץ' | 4. קנדה פליקס אוז'ה-אליאסים
9. ארצות הברית טיילור פריץ | 5. ארצות הברית בן שלטון
10. איטליה פלאביו קובולי |

 |